ປ. ຟີລິບປິນ ຢ້ຽມຢາມ ເຂດປະສົບໄພ ໄຕ້ຝຸ່ນ ໂບພາ (ສະໄລດ໌)
ທ່ານ Aquino ​ກ່າວຕໍ່ ​ບັນດາ​ຊາວບ້ານ​ຈໍານວນ​ນຶ່ງວ່າ ລັດ​ຖະບານ​ຢາກ​ຮູ້​ວ່າ ຈະ​ຫາ​ວິ​ທີ​ປ້ອງ​ກັນ​ ​ເພື່ອ​ບໍ່​ໃຫ້​ມັນ​ເກີດ​ຂື້ນອີກໄດ້​ຢ່າງ​ໃດ.
ປະທານາທິບໍດີຟີລິບປິນ ທ່ານ Benigno Aquino ໄດ້ເດີນ ທາງໄປຍັງເກາະ Mindanao ທາງພາກໃຕ້ຂອງປະເທດ ໃນ ວັນສຸກມື້ນີ້ ເພື່ອສໍາຫລວດເບິ່ງຄວາມເສຍຫາຍຍ້ອນລົມພາຍຸ ໄຕ້ຝຸ່ນໂບພາ ທີ່ເຮັດໃຫ້ມີຜູ້ເສຍຊີວິດປະມານ 500 ຄົນ ແລະ ໃນຈຳນວນທີ່ເກືອບທໍ່ໆກັນ ຍັງ ຫາຍສາບສູນ ໃນຂະນະທີ່ບັນດາຜູ້ລອດຊີວິດມາໄດ້ພາກັນຊອກຫາສະມາຊິກໃນຄອບ ຄົວທີ່ຫາຍສາບສູນຢູ່ນັ້ນ ທ່ານ Aquino ກໍໄດ້ພົບກັບສ່ວນນຶ່ງ ຂອງ ພວກທີ່ບໍ່ມີບ່ອນຢູ່ອາໄສທັງໝົດຈຳ ນວນຫລາຍກວ່າ 306,000 ຄົນ ຢູ່ໃນເມືອງ New Bataan ຊຶ່ງໄດ້ຮັບຄວາມເສຍຫາຍຮ້າຍແຮງຈາກ ລົມພາຍຸໂບພານັ້ນ ທ່ານ Aquino ກ່າວຕໍ່ບັນດາຊາວບ້ານຈໍານວນນຶ່ງວ່າ ລັດຖະບານຢາກຮູ້ວ່າແມ່ນຫຍັງໄດ້ເກີດຂື້ນແລະຈະຫາວິທີປ້ອງກັນ ເພື່ອບໍ່ໃຫ້ມັນເກີດຂື້ນອີກໄດ້ຢ່າງໃດ ຫລາຍໆຂົງເຂດຍັງບໍ່ສາມາດເຂົ້າໄປເຖິງໄດ້ ເພາະວ່າຖະໜົນຫົນທາງຖືກຕັດຂາດ ຂົວຕ່າງໆຖືກທຳລາຍ ແລະໄຟຟ້າມອດ ຍ້ອນພາຍຸທີ່ນໍາເອົາລົມແຮງ ແລະພາໃຫ້ຝົນຕົກໜັກມາສູ່ຂົງເຂດ ເລີ້ມແຕ່ວັນອັງຄານເປັນຕົ້ນມາ :